**ÎNSCRIEREA ÎN ÎNVĂȚĂMÂNTUL PRIMAR 2020-2021**

Ca în fiecare an, în semestrul al II-lea încep **înscrierile pentru clasa pregătitoare**. Prin urmare, în perioada 25 februarie – 9 martie 2020, fiecare școală organizează **„Ziua porților deschise”,** zi în care părinții, copiii și alte persoane interesate pot vizita spațiile dedicate activităților claselor pregătitoare și pot purta discuții cu personalul unității de învățământ implicat în această activitate. O asemenea  zi este  organizată și la școala noastră, în data de **27.02.2020**.

În conformitate cu prevederile Legii educației naționale nr. 1/2011, părinții, ai căror copii împlinesc vârsta de 6 ani până la data de 31 august 2020 inclusiv, au obligația de a înscrie copiii în învățământul primar în clasa pregătitoare. Părinții ai căror copii împlinesc vârsta de 6 ani în perioada 1 septembrie – 31 decembrie 2020 inclusiv, pot să-și înscrie copiii în învățământul primar în clasa pregătitoare, dacă dezvoltarea lor psihosomatică este corespunzătoare. Realizarea evaluării nivelului de dezvoltare psihosomatică a copiilor care nu au vârsta de înscriere se desfășoară în perioada 25 februarie – 20 martie 2020. Centrul de evaluare psihosomatică la care sunt arondate grădinițele din Satchinez, Hodoni și Bărăteaz este Grădinița P.P. nr.25 din Timișoara, str. Suceava, nr.13A.

Părinții copiilor care împlinesc vârsta de 6 ani în perioada 1 septembrie – 31 decembrie 2020 inclusiv, care nu optează pentru înscrierea copiilor în clasa pregătitoare în anul școlar 2020-2021, sau ai celor pentru care evaluarea menționată arată că dezvoltarea psihosomatică nu poate asigura parcurgerea cu succes a clasei pregătitoare își vor înscrie copiii la grădiniță, în grupa mare.

Programul de evaluare a dezvoltării psihosomatice a copiilor va fi afişat la sediul fiecărei grădinițe din cele trei localități.

Nu există criterii specifice de departajare.

Pentru anul școlar 2020-2021 avem propus următorul Plan de școlarizare:

* ŞCOALA GIMNAZIALĂ SATCHINEZ – **2 clase pregătitoare , 50 locuri**
* ŞCOALA GIMNAZIALĂ HODONI –**0,5 clasa pregătitoare (simultan),  7 locuri**
* ŞCOALA PRIMARĂ BARATEAZ –**0,5 clasa pregătitoare (simultan ), 6 locuri**

**Înscrierile** vor avea loc în două etape :

1. Prima etapă: **4 martie – 23 martie 2020**, de luni până joi, între orele 8-18, vineri 8-17
2. A doua etapă : **23 aprilie – 30 aprilie 2019**, de luni până joi, între orele 8 -18, vineri 8-17.

**Actele necesare** înscrierii sunt :

* Cerere tip – de la unitatea de învățământ la care părintele dorește înscrierea copilului
* Copii după actul de identitate al părintelui/tutorelui legal
* Certificatul de naștere al copilului
* Documentul care atestă dezvoltarea psihosomatică corespunzătoare pentru parcurgerea clasei pregătitoare ( acolo unde este cazul)

**Locul** unde vor avea loc înscrierile este la secretariatul Școlii Gimnaziale Satchinez, strada Daliei, nr.67, telefon 0256/379501.

Deoarece face parte din învățământul primar, clasa pregătitoare **se organizează** în spațiile celor trei școli : Satchinez, Hodoni și Bărăteaz. În toate cele trei locuri există clase special amenajate cu mobilier adaptat standardelor, comunicate de către Ministerul Sănătății, pentru copiii care intră în clasa pregătitoare și cu material didactic, specific pentru clasa respectivă.

Prin **activitățile** care se vor desfășura pe parcursul clasei pregătitoare, copiii își vor dezvolta capacitatea de a comunica, vor stabili sau consolida primele contacte cu lumea numerelor și a literelor,vor învăța să observe mediul înconjurător și să interacționeze cu ceilalți copii, prin jocuri didactice, activități în echipă , activități de descoperire , prin desen, muzică și mișcare.

Așadar, îi așteptăm pe părinții tuturor copiilor din cele trei localități , care îndeplinesc aceste condiții, la secretariatul Școlii Gimnaziale Satchinez, cu scopul de a-și înscrie copiii, pentru a deveni viitori școlari.

Director,

prof. Liliana CĂLIANU